Iračka opozicija u Washingtonu. 8/8/02 - 2002-08-08
Uoči susreta iračke opozicije sa američkim zvaničnicima za Glas Amerike govorio je Entifadh Qanbar, direktor ureda Iračkog Nacionalnog
Ove nedjelje se lideri iračke opozicije sastaju s američkim zvaničnicima u State Departmentu, i Pentagonu. Jedan od lidera, Entifadh Qanbar, direktor je ureda Iračkog Nacionalnog Kongresa ovdje u Washingtonu. U Sjedinjene države je došao iz Iraqa 1990. godine, kada je zatražio politički azil, a nakon što su ga u njegovoj rodnoj zemlji snage iračke vojne sigurnosti uhapsile pod optužbama da je provodio aktivnosti protiv Saddamovog režima. Sa gospodinom Qanbarom je razgovarala novinarka Glasa Amerike Melinda Smith. VOA: Gospodine Qanbar, služili ste jedno vrijeme kao oficir za vezu izmedju američkih vojnih zvaničnika i Iračkog nacionalnog kongresa? E. QANBAR: Još uvijek sam oficir za vezu. VOA: Da li to uključuje i obučavanje osoba koje bi tajno ulazile u Iraq? E. QANBAR: Tačno. VOA: MOžete li nam reći nešto više o tom treningu? E. QANBAR: Ima jedan američki zakon, koji je izglasan u Američkom Kongresu gotovo jednoglasno 1998. godine, pod nazivom Akt iz Oktobra 1998. o Oslobodjenju Iraqa. Po tom zakonu se obavlja obuka pripadnika Iračkog Nacionalnog Kongresa u cilju pripreme za upade u Iraq radi zbacivanja Saddama Huseina. Mi nastojimo to učiniti faktički ratom za oslobodjenje, a ne ratom izmedju Sjedinjenih država i Iraqa. VOA: Trenutno su vaši članovi ovdje u Washingtonu radi sastanka s administracijom predsjednika Busha. Recite nam nešto o tim susretima, o onome što želite čuti od administracije, kao i onome što će vaši ljudi predložiti. E. QANBAR: U stvari, ovo je izuzetno važan susret, ima mnogo dublje značenje. Ovo je prvi puta u povijesti da se State Department i Pentagon s brojnim predstavnicima iračke opozicije. Radi se očigledno o vrlo jasnom obećanju predsjednika Busha da da će krenuti u oslobodjenje Baghdada od Saddama! Mi smatramo to izuzetno značajnim potezom, mi ga ohrabrujemo, i radujemo se rezultatima koji će proizaći iz toga, kako bi se u Iraqu ustanovila demokracija. VOA: Šta bi ste vi konrektno željeli da administracija predsjednika Busha uradi? E. QANBAR: Ono što nas brine nije vojni aspekt - ja ni ne mislim da će vojni aspekt biti najteži dio posla. Ja sam osobno služio pet godina u iračkoj vojsci, i mislim da se irački vojnici neće boriti, mislim da će se pridružiti nama i okrenuti se protiv Saddama. Medjutim, mislim da će najtežio dio posla biti uspostaviti pravi mir u Iraqu. Radujemo se prilici da se naše ljude obuči kako preći na sistem pravde, da se obuče sudije, tužitelji, vojna policija, ljudi koji se bave sektorom nafte. Moramo područja koja budu oslobodjena u Iraqu, prebaciti na gradjansko pravo, i potom se pridružiti medjunarodnoj zajednici, učiniti takva prva oslobodjena područja, primjerom demokracije i slobode za ostatak Iraqa. VOA: Imate li vi neki vremenski rok u kojem biste voljeli da se ovaj cijeli plan pokrene i da rezultate? E. QANBAR: Moj plan, kao Iračanina, bio je prije dvadeset godina. Kamo sreće da Saddam više nije na vlasti, - dakle volio bih da se to sve dogodi čim je moguće prije. Medjutim, mi ne znamo kakvi su planovi američke vlade. Vlada Sjedinjenih Država ima svojih obaveza. Ali mi oduvijek podstičemo Washington da se pokrene prema Iraqu što je moguće prije, da spasi tu zemlju i učini je saveznikom Sjedinjenih Država, a ne da bude neprijatelj s oružjem za masovno uništenje. VOA: Ima, sigurna sam da znate, protivljenja tome da Sjedinjene Države krenu na Iraq, pogotovo od strane evropskih lidera, kao i mnogih lidera sa Srednjeg Istoka. Kako ćete s tim izaći na kraj - nemati podrušku cijelog svijeta, može otežati cijeli plan. E. QANBAR: Mislim da je vrlo licemjerno od Evropljana da drže takvo stajalište, kada su njih Sjedinjene Države oslobodile od Hitlera. Njemačka bi bila totalno devastirana bez američke pomoći da se oslobodi, kao i bez Marshallovog plana da se Evropa ponovno izgradi. Mislim da bi narodi Evrope voljeli vidjeti kraj 35 godina dugim patnjama iračkog naroda, kao i povratak Iraqa u medjunarodnu zajednicu. Medjutim, smatram da je do sada Washignton dobro branio svoju poziciju u ovoj situaciji - a to je da Iraq predstavlja opasnost. Saddam je izvršio invaziju na svoje susjede. Koristi otrovni plin protiv svog vlastitog naroda. I nastavlja izgradnju oružja za masovno uništenje. Doveli smo nekoliko osoba iz Iraqa koji su bili svjedoci rekonstrukciji i masovnim naporima da se izgradi oružje za masovno uništenje. Moramo biti vrlo pažljivi i moramo shvatati vrlo ozbiljno da Saddam Hussein može koristiti terorizam kako bi produžio svoj utjecaj u bilo koji evropski glavni grad. Dakle, Evropljanima bi bilo puno bolje da se pridruže našoj koaliciji i dobiju rat protiv terorizma, nego da čekaju da Saddam prvi udari. VOA: Kako bi ste ocijenili dosadašnju Saddamu reakciju na ono što dolazi iz Bijele Kuće? E. QANBAR: To upravo pokazuje da jedan mali napor i stvarna odlučnost jednog predsjednika kakv je Bush, mogu učiniti veliku razliku. Pogledajte Saddamovu ljubavnu ofanzivu prema svijetu : šalje im pisma i pozive da dodju, pokazuje slabost svog krhkog režima, pokazuje nesposobnost da se nosi sa bilo kojom najavom Sjedinjenih Država ili medjunarodne zajednice da će ga zbaciti. To jest vrlo krhak režim i srušit će se mnogo brže nego što itko može i zamisliti. Narodu u Iraqu je dosta Saddama. Usprkos zlu talibanskog režima u Afghanistanu, tačno je da su neki Afghanistanci bili spremni umrijeti za Taliban. Medjutim, niko u Iraqu ni u narodu, niti u vojsci, nije spreman umrijeti za Saddama. VOA: Bilo je nekih nastojanja da ga se zbaci nakon Rata u Zaljevu. S ljudima koji su u tome sudjelovali, obračunalo se vrlo brutalno kasnije. E. QANBAR: Da vam kažem - Irački nacionalni kongres se jako protivi klasničnom puču. Saddam je otporan na puč. Njega okružuju i štite bliski rodjaci, i kroz njih se ne može prodrijeti. Sva su komunikacijska sredstva pod prismotrom, pogotovo u vojsci. Nemogućno je u Iraqu izvesti puč. I svatko ko navodi iračke oficire da naprave puč, čini zapravo zločin, tjerajući ih tamo gdje ih Saddam može lako uhvatiti i ubiti. Jedini način da se Saddam Hussein zbaci s vlasti je oslobodilački rat, masovni ustanak, pokret prema Baghdadu, i skidanje s trona uz pomoć iračkog naroda. VOA: Na kraju - vaši dosadašnji teški napori počinju radjati plodovma, je li tako? E. QANBAR: Tako je. Mislim da je to što je američki narod glasao, putem Kongresa, za Akt o Iračkom Oslobodjenju, pomoglo otvaranju staze kojom će irački narod skinuti s vlasti Saddama i uspostaviti demokraciju. Imamo Predsjednika koji je odlučan u tome da će dobiti rat protiv terora, mi mu vjerujemo i vjerujemo da će pobijediti u tom ratu, i da ćemo na kraju imati i miran Iraq. VOA: Sigurna sam da ćemo s vama razgovarati ponovno uskoro. E. QANBAR: Možda iz Iraqa!